### 21.    Beslutning om afprøvning af trafiksikkerhedsløsning på [adresse]

**Åbent**

Sagsnr.: 326-2017-13577       J.nr.: 05.00.00           Dokumentnr.:
326-2017-99080

**Sagstype**

Beslutning.

**Resume og sagens baggrund**

[adresse] har en del kollisionsuheld mellem bilister
og cyklister, og strækningen opleves som utryg og svært overskuelig. Derfor er
der afsat et beløb i 2016 til trafiksikkerhedsmæssige ændringer.
Administrationen ønsker på den baggrund at afprøve en ny trafikløsning på
[adresse]. Samtidig er der i forbindelse med de midlertidige tiltag i
[adresse] et ønske om at afprøve løsninger, der giver bedre forhold for
de bløde trafikanter og bedre sammenhæng mellem by og havn.

**Indstillinger**

Chefen for Vej, Ejendom og Affald indstiller, at trafikløsningen
"2-1"-vej afprøves på [adresse].

**Behandling**

Teknik og Miljøudvalget.

**Sagsfremstilling**

Der er i 2016 prioriteret et beløb på 90.000 kr. til
trafiksikkerhedsmæssige forbedringer på [adresse].

Normalt gennemføres prioriterede trafiksikkerhedsprojekter
uden først at blive forelagt for udvalget som konkret udformede projekter. I
dette tilfælde ønsker administrationen imidlertid at gøre opmærksom på, at den
bedste løsning i området forventes at være en såkaldt "2-1"-vej (se
Bilag 1), men da døgntrafikken på strækningen er i overkanten af, hvad der
normalt anbefales til "2-1"-veje kan det vise sig, at løsningen ikke
er fuldt hensigtsmæssig.

Hvis projektet fungerer efter hensigten, vil det imidlertid
give en række gevinster i forhold til både trafiksikkerhed, hastighed og
tryghed. Projektet er derudover med til at knytte by og havnepark bedre sammen
(som en del af de primære målsætninger for [adresse]), da det bliver mere
overskueligt at krydse vejen, når den bliver indsnævret, samtidig med at der
bliver plads til et fortov i sydsiden langs [adresse]. Andre gode
følgevirkninger er, at vejen vil skifte præg fra industrivej mod bygade og er
med til at løse udfordringer omkring manglende p-muligheder i området.

Årsagen til, at forsøget ønskes igangsat nu, er, at det skal
gøre os klogere på, om det er den rigtige løsning – inden vi laver den endelige
og mere forkromede løsning sammen med [adresse]. Vejprofilet opstribes på
en simpel måde, uden heller, chikaner, beplantning eller lignende, så
afstribningen kan fjernes igen, hvis løsningen ikke viser sig anvendelig.

Hvis den foreslåede løsning ikke ønskes afprøvet på
nuværende tidspunkt, anbefaler administrationen, at det budget, der er afsat
til forbedring af trafiksikkerheden på den pågældende strækning føres tilbage
til kassen, da der ikke lige nu kan peges på andre løsninger, der effektivt kan
forbedre trafiksikkerheden på den pågældende strækning.

Problematik

Vestre Havnevej har en del kollisionsuheld mellem bilister og
cyklister, og strækningen opleves som utryg og svært overskuelig. Der er blandt
andet konflikter mellem cykelbaner og p-pladser vinkelret på vejen, parkering i
cykelbanerne, mange overkørsler på strækningen, for høj fart, manglende fortov
i sydside og uoverskueligt vejbillede. Flere løsningsmuligheder har været
overvejet og drøftet med politiet, og endvidere sammenholdt med ønskerne til
hvordan, området skal udvikle sig generelt i forbindelse med [adresse].

Projekt

"2-1"-vejen indføres på strækningen fra
[adresse] til Yannick Kristoffersen. "2-1"-vejen er en del af en samlet
løsning, hvor oversigtsforholdene forbedres ved af skære ned på antallet af ud-
og indkørsler til havneparkområdet, ligesom p-pladser vinkelret på vejen
fjernes. Der opsættes p-zone-tavler ved adgangene til området, således at der
kun må parkeres i afmærkede båse. Der opstribes nye parallelparkeringspladser
bag vejens cykelbaner, hvor der er plads til dette. De næringsdrivende i
området ønsker mest mulig parkering. Opstribningen af p-pladser forventes at
fjerne problemet med parkering i cykelbanerne og for tæt på sidevejenes oversigtsområder.
I forbindelse med Havneparkprojektet nedlægges 16 p-pladser centralt ved
sundhedshuset. Med "2-1"-løsningen vil der kunne skabes nye centrale
p-pladser.

**Økonomiske konsekvenser**

Udgiften til projektet afholdes af trafiksikkerhedspuljen
fra 2016, hvor projektet blev prioriteret. Resten af projektet vil kunne dækkes
af driftsbudgettet til afstribning, da der vurderes at være behov for fornyelse
af striberne.

Hvis den foreslåede løsning ikke ønskes afprøvet på
nuværende tidspunkt, anbefaler administrationen, at det budget, der er afsat
til forbedring af trafiksikkerheden på den pågældende strækning føres tilbage
til kassen.

**Bilag**

|  |  |
| --- | --- |
| Bilag 1 - [adresse] - 2-1-vej | 326-2017-103691 |